தௌலி கங்கை ஆறு

தௌலி கங்கை ஆறு (Dhauliganga) இந்தியாவின் உத்தராகண்ட் மாநிலத்தின் கார்வால் கோட்டத்தில் உள்ள இமயமலையில் 5,075 மீட்டர் உயரத்தில் உற்பத்தியாகும், கங்கை ஆற்றின் 6 துணை ஆறுகளில் இதுவும் ஒன்றாகும். ஜோஷி மடத்திலிருந்து 25 கிமீ தொலைவில் உள்ள ரைனி மலையடிவாரத்திற்கு அருக்கே, ரிஷி கங்கை ஆறு, தௌலி ககை ஆற்றுடன் கலக்கிறது. விஷ்ணுபிரயாகையில் தௌலி கங்கை ஆறு, அலக்நந்தா ஆறுடன் கலக்கிறது. தௌலி கங்கை ஆற்றின் கரையில் தபோவனம் எனும் சிற்றூர் உள்ளது.

பிப்ரவரி 2021 பனிச்சரிவினால் வெள்ளம்

7 பிப்ரவரி 2021 அன்று சமோலி மாவட்டத்தின் ஜோஷி மடம் அருகே அமைந்த சிவாலிக் மலை கொடுமுடிகளில் படர்ந்த பனிப்படலங்கள் பெருமளவில் உருகி சரிந்ததால், தௌலிகங்கா ஆற்றில் பெருவெள்ளம் பாய்ந்தது. இதனால்  100 முதல் 150 நபர் வெள்ளத்தில் அடித்துச் செல்லப்பட்டதாக முதல் கட்ட தகவல்கள் தெரிவிக்கிறது. மேலும்  சமோலி மாவட்டத்தில் உள்ள தேசிய அனல் மின் நிறுவனத்தின் புனல் மின்சாரத் திட்டத்தின் கட்டமைப்புகள் கடுமையாக பாதிக்கப்பட்டுள்ளது.

இதனையும் காண்க 
 பஞ்ச பிரயாகை
 நான்கு புனித தலங்கள், உத்தரகண்ட்
 நான்கு புனித தலங்கள், இந்தியா
 பஞ்ச கேதார தலங்கள்

மேற்கோள்கள்

உத்தராகண்டத்திலுள்ள ஆறுகள்
உத்தராகண்டம்
இந்திய ஆறுகள்
கூடுதுறைகள்